PREMIS IMPULS A INICIATIVES EMPRESARIALS INNOVADORES 2019 UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5042)
  + [Valencià](/va/acuerdo/5042)






Selector de idioma

Leer

* [Español](/es/acuerdo/5042)
* [Valencià](/va/acuerdo/5042)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PREMIS IMPULS A INICIATIVES EMPRESARIALS INNOVADORES 2019 UNIVERSITAT D'ALACANT[Butlletí Oficial Universitat d'Alacant](/ca/Publicacion)
========================================================================================================================================

Secretaria General

Butlletí Oficial Universitat d'Alacant





PREMIS IMPULS A INICIATIVES EMPRESARIALS INNOVADORES 2019 UNIVERSITAT D'ALACANT

Data d'aprovació
:   17/01/2019

Data de publicació
:   17/01/2019

Òrgan competent
:   Vicerectora d'Investigació i Transfèrencia de Coneixement

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5042.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5042)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5042)
  + [Compartir acuerdo en 

    X](https://twitter.com/intent/tweet?via=UA_Universidad&text=PREMIS IMPULS A INICIATIVES EMPRESARIALS INNOVADORES 2019 UNIVERSITAT D'ALACANT&url=https://www.boua.ua.es/va/acuerdo/5042)

**Títol:** PREMIS IMPULS A INICIATIVES EMPRESARIALS INNOVADORES 2019 UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Vicerectora d'Investigació i Transfèrencia de Coneixement

**Data d'aprovació:** dijous, 17 de gener de 2019

PREMIS IMPULS A INICIATIVES EMPRESARIALS INNOVADORES 2019 UNIVERSITAT D’ALACANT

BASES

OBJECTE

En el marc del programa institucional ua:emprende, la Universitat d'Alacant (UA) i la Fundació Parc Científic d'Alacant de la Comunitat Valenciana (FPCA) convoquen la VIII edició dels Premis IMPULS com una mostra clara de l’aposta per la innovació i la transferència de coneixement a la societat.

Així, amb l'objectiu de fomentar l'esperit emprenedor entre la comunitat universitària i promoure la creació d'empreses, aquesta convocatòria premiarà les iniciatives empresarials més innovadores i sostenibles sorgides de la comunitat universitària.

DEFINICIONS

A l'efecte d’aquesta convocatòria es tindran en compte les definicions següents:

- PDI: personal docent i investigador de la UA.

- Doctores i doctors: persones que han obtingut el títol de doctorat per la UA amb posterioritat a l'any 2013.

- Estudiants: persones matriculades en ensenyaments oficials de la UA en el curs 2018-2019.

- Titulades i titulats: persones que han obtingut una titulació oficial de la UA amb posterioritat a l’any 2013.

MODALITATS DE PARTICIPACIÓ, PREMIS I REQUISITS

Les MODALITATS DE PARTICIPACIÓ seran dues:

Modalitat A: projectes empresarials promoguts per PDI, doctores i doctors o estudiants de doctorat l'objectiu dels quals és l'explotació comercial de resultats d’investigació de la UA a través de la creació d'una empresa que complisca les condicions per a ser aprovada com a empresa de base tecnològica de la UA.

Modalitat B: projectes empresarials promoguts per estudiants o titulades i titulats.

Les propostes podran ser presentades de forma individual o col·lectiva. En el formulari caldrà indicar la persona representant del projecte a qui es dirigiran totes les comunicacions relatives a aquesta convocatòria.

Podran presentar-se també empreses constituïdes amb posterioritat a l'1 de maig de 2018.

PREMIS

Tots els premis estaran subjectes, si escau, a les corresponents retencions fiscals que preveu la legislació vigent.

Premis per a les candidatures de la modalitat A

La UA podrà destinar fins a 12.000 € en premis per a un màxim de dos projectes. El nombre de premis i l'assignació de la quantia final a cada premi dependrà de l'avaluació obtinguda pels projectes, si bé cap d’aquests rebrà més de 8.000 €. El premi es farà efectiu quan es constituïsca l'empresa sempre que no haja passat més de divuit mesos comptadors des de l'endemà de la notificació de la decisió del jurat.

Addicionalment, la FPCA atorgarà a les guanyadores o guanyadors un premi de 3.000 € una vegada que, en el seu cas, es constituïsca l'empresa sorgida del projecte premiat i es vincule al Parc Científic d'Alacant en un termini màxim de divuit mesos comptadors des del dia de constitució de l'empresa.

Els dos premis seran lliurats a l'empresa.

Premis per a les candidatures de la modalitat B

S'atorgaran dos premis de 1.500 € cadascun.

Addicionalment, les persones premiades tindran el dret a rebre la tutela i seguiment per a la maduració del seu projecte en un dels recursos d'incubació del programa ua:emprende per un període màxim de 6 mesos prorrogable per 6 mesos més. L'inici de l’ús d'aquests recursos haurà de començar abans del termini de 6 mesos comptadors des de l'endemà de la notificació de la decisió del jurat. Si no se segueixen les normes indicades decaurà aquest dret.

Finalment, la FPCA atorgarà dos premis de 2.000 € cadascun una vegada que, en el seu cas, es constituïsca l'empresa sorgida del projecte premiat i es vincule al Parc Científic d'Alacant en un termini màxim de divuit mesos comptadors des del dia de constitució de l'empresa.

Addicionalment, els projectes presentats, independentment de la modalitat, concorreran també als premis següents:

- Premi emprenedoria social de la Fundación Caja Mediterráneo i Càtedra de Responsabilitat Social de la UA

La Fundación Caja Mediterráneo, juntament amb la Càtedra de Responsabilitat Social de la UA, seleccionaran, d'entre tots els participants, el projecte que siga susceptible de generar un major impacte social positiu; aquest projecte haurà de tenir entre els objectius tant la solució de necessitats socials detectades en l’entorn com la sostenibilitat a tots els nivells.

El premi consistirà a prestar serveis d'orientació i perfeccionament del vessant social del projecte, com també de suport a la implantació d'un model econòmic de gestió sostenible per a la seua posada en marxa durant un termini de sis mesos. La Fundación Caja Mediterráneo posarà a la disposició de l'equip emprenedor un espai de treball durant sis mesos. També els projectes premiats tindran accés preferent i gratuït a totes les iniciatives formatives i divulgatives relacionades amb la responsabilitat social, nous models econòmics sostenibles i innovació social que posen en marxa la Fundación Caja Mediterráneo i la Càtedra de Responsabilitat Social de la Universitat d'Alacant durant el període octubre 2019 - juliol 2020.

- Premi Vicerectorat de Campus i Tecnologia

El Vicerectorat de Campus i Tecnologia atorgarà un premi de 1.000 € al projecte més innovador que incorpore l'ús d'una aplicació mòbil.

- Premi Accessibilitat

El Vicerectorat d'Estudiants i Ocupació atorgarà un premi de 1.000 € al projecte que, de forma evident, haja tingut en compte l'accessibilitat, quant a productes, serveis, persones o entitats, com a característica essencial d’aquest.

- Premi Càtedra Germà Bernàcer de la UA

Per la seua banda, la Càtedra Germà Bernàcer de la UA oferirà als projectes premiats en cada modalitat serveis de mentoria i tutorització durant un període de 6 mesos des que es fa públic el premi. Aquests serveis seran oferits per despatxos professionals socis del Fòrum de Debat Econòmic Germà Bernàcer.

Requisits

En tot cas, la no compareixença al lliurament de premis en el lloc i la data indicats, excepte causa justificada prèviament, comportarà la no concessió del premi, que quedarà aquest desert en la categoria que corresponga.

Per a la modalitat B caldrà acreditar la participació en alguna activitat relacionada amb l'emprenedoria organitzada per o amb la col·laboració de la Universitat d'Alacant. A títol il·lustratiu, no limitatiu, seran tingudes en compte les activitats d'ua:emprende lab, Yuzz, Explorer i Doeactua, entre d’altres.

La Universitat d'Alacant posa a la disposició dels participants la possibilitat de rebre tutorització per a madurar les idees i preparar la participació en els premis IMPULS. Per a tenir accés a aquesta tutorització, els participants hauran d'enviar un correu electrònic a

[eghkligodu@hd.is](mailto:karkpbquur@sb.aq)

i indicar-hi l’interès per participar en els premis.

DOCUMENTACIÓ QUE CAL PRESENTAR

- Formulari de sol·licitud.

- Breu currículum dels sol·licitants i les sol·licitants.

- DNI escanejat de la persona representant del projecte.

- Model CANVAS.

- Acreditació, per part de l'entitat organitzadora, de la participació en activitats relacionades amb emprenedoria (modalitat B)

TERMINI DE PRESENTACIÓ DE CANDIDATURES

El termini de presentació de les sol·licituds estarà obert del 2 de maig al 14 de maig del 2019, inclusivament. Les persones interessades lliuraran la documentació relativa a la seua candidatura a través de la pàgina

<http://uaemprende.ua.es>

seguint les instruccions especificades en aquesta pàgina.

Una vegada publicada la llista provisional de candidatures admeses, s'obrirà un termini de deu dies hàbils per a esmenes. Aquelles propostes que no hagen sigut registrades convenientment dins del termini establit, o que no hagen lliurat el model CANVAS, seran considerades com no presentades. No obstant això, es podrà esmenar el canvi de modalitat a iniciativa de la persona interessada dins del termini previst per a esmenes, o a iniciativa del jurat en qualsevol moment.

Per a qualsevol dubte sobre la documentació que cal aportar o l'orientació dels projectes, podeu dirigir-vos al correu

[ogroobvvez@oc.lh](mailto:yfuwatxfmg@rw.jw)

o consultar la pàgina web

<http://uaemprende.ua.es>.

AVALUACIÓ I CONCESSIÓ

La decisió final anirà a càrrec d’un jurat, que tindrà el suport d’una comissió tècnica. La composició, de jurat i comissió tècnica, serà acordada per la Universitat d'Alacant i la FPCA i publicada amb suficient antelació.

La comissió tècnica serà responsable de comprovar que les propostes s'adeqüen a les bases de la convocatòria, com també d'aportar informació rellevant al jurat. A més, en el cas que ho considere pertinent, la comissió tècnica realitzarà una preselecció de les propostes, per la qual cosa tindrà en compte els criteris A, B, C i D especificats en aquest mateix apartat. Les propostes hauran de superar els 55 punts.

Per la seua banda, el jurat serà el responsable d'avaluar les propostes remeses per la comissió tècnica i emetre la decisió corresponent. Per a fer-ho, les candidates i els candidats seran citats, previsiblement, durant la setmana del 3 al 7 de juny per a realitzar una presentació final davant el jurat. La data concreta serà comunicada a la persona representant del projecte amb suficient antelació.

Les propostes seran avaluades sobre un total de 100 punts, segons els criteris següents:

A. Idoneïtat de l'equip promotor, compromís: fins a 30 punts.

B. Caràcter innovador de la proposta: fins a 25 punts.

C. Grau de desenvolupament del projecte o tecnologia: fins a 25 punts.

D. Viabilitat economicofinancera: fins a 10 punts.

E. Presentació del projecte: fins a 10 punts.

Els premis es podran declarar deserts.

La decisió del jurat serà inapel·lable i es farà pública en un acte obert que tindrà lloc el 13 de juny del 2019. La no compareixença en l’acte de lliurament implicarà la pèrdua del premi.

CONFIDENCIALITAT

La informació aportada per les persones participants serà considerada confidencial per la comissió tècnica i el jurat.

Els qui participen en aquesta convocatòria donen el consentiment a la utilització de les dades bàsiques dels projectes (títol i descripció) per a finalitats de promoció de les accions pròpies de foment de la cultura emprenedora per part de l'organització i, especialment, dins del programa ua:emprende.

Les dades de caràcter personal que es recapten formaran part dels corresponents fitxers de la Universitat d'Alacant, que tenen com a finalitat la gestió dels expedients derivats d’aquesta convocatòria, d'acord amb allò que estableix la Llei orgànica 3/2018, de 5 de desembre, de protecció de dades personals i garantia dels drets digitals.

La persona responsable dels fitxers és el gerent de la Universitat d'Alacant.

Els drets d'accés, rectificació, cancel·lació i oposició al tractament de les seues dades es podran exercir davant la Gerència de la Universitat mitjançant una sol·licitud amb fotocòpia del document d'identitat presentada en el Registre General de la Universitat d'Alacant, o a través dels mitjans que estableix l'art. 16 de la Llei 39/2015, d'1 d'octubre.

ACCEPTACIÓ DE LES BASES

La participació en aquest concurs comporta la total acceptació de les bases, que la comissió tècnica i el jurat podran interpretar en aquells aspectes que no hi estiguen previstos.

PUBLICACIONS

Aquesta convocatòria, com també les publicacions successives referides en les bases anteriors i tots aquells actes derivats que ho requerisquen, a l'efecte de ser comunicats a les persones candidates d'acord amb l'art. 45.1 b de la Llei 39/2015, d'1 d'octubre, seran publicats en la pàgina

<http://uaemprende.ua.es>

ja esmentada.

MARC LEGAL I PRESSUPOSTARI

La dotació màxima per a aquesta convocatòria és de 27.000 € i es troba consignada en els capítols 4 i 6 de crèdits del Vicerectorat d’Investigació i Transferència de Coneixement, del Vicerectorat d'Estudiants i Ocupació, del Vicerectorat de Campus i Tecnologia, com també en el pressupost de la FPCA.

L'execució de la dotació d'aquesta convocatòria, pel que fa a la UA, està supeditada a la disponibilitat de liquiditat.

La subvenció assignada a cada ajuda s'ajustarà a allò que disposa la Llei 38/2003, de 17 de novembre, general de subvencions; les regulacions, requisits i termes establits per les normes de funcionament intern de la UA i allò que aquesta convocatòria estableix.

Les persones beneficiàries estan obligades a facilitar tota la informació que els siga requerida i a complir, si escau, els deures que s'estableixen en l'article 14 de la Llei 38/2003, de 17 de novembre.

L'incompliment per part de les persones beneficiàries de les obligacions assenyalades en aquesta convocatòria podrà donar lloc a la revocació del premi.

Alacant, 17 de gener de 2019

La vicerectora d’Investigació i Transferència de Coneixement

Amparo Navarro Faure





[Carretera Sant Vicent del Raspeig s/n  
03907 Sant Vicent del Raspeig - Alacant  
 Tel. 13 832 2764 - Fax 85 448 3422](https://www.google.es/maps/@04.179002,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12850&trk=tyah&trkInfo=tarId%3O6306781896218%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)